CELEX: 62022TN0108
Language: fi
Date: 2022-03-01 00:00:00
Title: Asia T-108/22: Kanne 1.3.2022 – Sopra Steria Benelux ja Unisys Belgium v. komissio

10.5.2022   
            
            
               FI
            
            
               Euroopan unionin virallinen lehti
            
            
               C 191/30
            
         
      Kanne 1.3.2022 – Sopra Steria Benelux ja Unisys Belgium v. komissio
      (Asia T-108/22)
      (2022/C 191/39)
      Oikeudenkäyntikieli: ranska
      
         Asianosaiset
      
      
         Kantaja: Sopra Steria Benelux (Ixelles, Belgia) (edustajat: asianajajat L. Masson ja G. Tilman)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan komission julkisen hankinnan, joka on julkaistu viitteellä TAXUD/2019/OP/0006 ja otsikolla ”CCN-Evolution: Specification, development, maintenance and 3rd level support of TAXUD IT platforms – Lot A: Evolution services for the CCN/CSI Platform”20.12.2021, puitteissa tekemän päätöksen, jolla komissio vahvistaa hylkäävänsä kantajien muodostaman yhteenliittymän tarjouksen ja tekevänsä hankintasopimuksen kilpailevan yhteenliittymän kanssa
               
            
                  —
               
               
                  velvoittaa komission korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu 20.12.2021 tehdyn päätöksen pätemättömyyteen. Kantajat väittävät tältä osin, että riidanalaista päätöstä on pidettävä puhtaasti aiemman päätöksen, jonka unionin yleinen tuomioistuin on aiemmin kumonnut, vahvistavana päätöksenä.
               
            
                  2)
               
               
                  Toinen kanneperuste, joka perustuu ilmeiseen arviointivirheeseen, hankinta-asiakirjojen rikkomiseen, hyvän hallinnon periaatteen ja erityisesti patere legem quam ipse fecisti -periaatteen loukkaamiseen sekä huolellisuusvelvoitteen laiminlyömiseen. Kantajien mukaan komissio rikkoi omia hankinta-asiakirjojaan, kun se perusteli tarjoajan hinnan normaaliutta sillä, että 60 prosenttia palveluista hankittiin alihankintana Romaniasta ja Kreikasta. Komissio ei myöskään ottanut huomioon tarjouskilpailun voittajan toteuttamaa hankintasopimuksen täytäntöönpanon alkua, mikä on ristiriidassa vahvistavassa päätöksessä esitettyjen perustelujen kanssa.